Utvrda Boyen

Utvrda Boyen (poljski: Twierdza Boyen, njemački: Feste Boyen) je velika pruska utvrda u Mazurskim jezerima, smještena zapadno od grada Giżycka. Historija i karakteristike Utvrda je sagrađena između 1843.-1855. na prevlaci između jezera Niegocin i Kisajno, kao ključna točka za odbranu sa istoka. Boyen je tlocrtno šesterokraka zvijezda površine 100 hektara, opasana zemljanim nasipom dugim 2303 m (visokim do 33 m). Šest masivnih bastiona na krakovima zvijezde branile su utvrdu sa svih strana. Utvrda je dograđena i modernizirana 1908. Boyen je svoj strateški značaj pokazao za Prvog svjetskog rata kad su ga u augustu 1914. opkolile ruske trupe i zatražile njegovu predaju, koja je odbijena. Utvrda je ponovno napadnuta u februaru 1915. ali je i taj napad odbijen. Za razliku od tog za Drugog svjetskog rata - predana je bez ispaljanog metka, jer su je jedinice Crvene armije u zimi 1945. zaobišle i opkolile 4. armiju generala Hossbacha i prislile je na predaju. Nakon rata do 1957. utvrdom se služila poljska vojska, a nakon tog je predana civilnim vlastima. Od 1975. je spomenik i muzej. Izvori Vanjske veze Twierdza Boyen (službene stranice) (en)